
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 6259 + 5222 

Ψήφιση νέου Οργανισμού Εσωτερικής Υπηρεσίας του Δή¬ 
μου Κηφισιάς Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις των Νόμων 1188/81 «περί κυρώσεως 
του Κώδικος καταστάσεως προσωπικού ΟΤΑ» και 
1586/86 «περί βαθμολογικής διάρθρωσης των θέσεων 
του δημοσίου, νομικών προσώπων δημοσίου δικαίου και 
ΟΤΑ και άλλες διατάξεις», καθώς και του Π.Δ. 22/90. 

2. Τη γνωμοδότηση του οικείου υπηρεσιακού συμβου¬ 
λίου, που διατυπώθηκε στο 12/17.9.1992 πρακτικό του. 

3. Το άρθρο 29Α του Ν. 1558/85, που προστέθηκε με 
το άρθρο 27 του Ν. 208/92 (ΦΕΚ 154/Α710.9.92). 

4. Τα στοιχεία του οικείου φακέλου, αποφασίζουμε: 
Εγκρίνουμε τις 58/92 και 254/92 αποφάσεις του Κοι¬ 
νοτικού Συμβουλίου Κηφισιάς, όπως συμπληρώθηκαν με 
τις 429/92 και 48/93 όμοιες, που αφορούν στην ψήφιση 
του νέου Οργανισμού Εσωτερικής Υπηρεσίας του Δήμου 
Κηφισιάς, ο οποίος έχει ως εξής: 

ΔΙΑΡΘΡΩΣΗ ΥΠΗΡΕΣΙΩΝ 

Άρθρο 1. 

Τις υπηρεσίες του Δήμου συγκροτούν: 

1. Το Γραφείο Δημάρχου. 

2. Η Διεύθυνση Διοικητικών Υπηρεσιών 

3. Η Διεύθυνση Οικονομικών Υπηρεσιών 

4. Η Διεύθυνση Τεχνικών Υπηρεσιών 

5. Η Διεύθυνση Πολεοδομίας 

6. Η Διεύθυνση Καθαριότητας - Πρασίνου - Περιβάλλο¬ 
ντος. 

Άρθρο 2. 

Το Γραφείο Δημάρχου διαρθρώνεται ως εξής: 

1. Το ιδιαίτερο Γραφείο Δημάρχου, Γ ραφείο Τύπου και 
Δημοσίων Σχέσεων. 

2. Γ ραφείο Αντιδημάρχων 

3. Γ ραφείο Γ ενικού Γ ραμματέα 

4. Γ ραφείο Ειδικού Συμβούλου και Ειδικού Συνεργάτη 

5. Γ ραφείο Κοινωνικής Πρόνοιας και Αντίληψης 

6. Γ ραφείο Δικηγόρων 

7. Γραφείο Νομικών Προσώπων 

8. Γ ραφείο ΕΟΚ 

9. Γ ραφείο Νεολαίας 

10. Γ ραφείο Μηχανογράφησης 


11. Γραφείο Ειδικής Υπηρεσίας (Δημοτικής Αστυνο¬ 
μίας). 

Άρθρο 3. 

Στη Διεύθυνση Διοικητικών Υπηρεσιών υπάγονται τα 
εξής Τμήματα και Γραφεία: 

1) Τμήμα Διοίκησης: 

1. Γ ραφείο Δημοτικού Συμβουλίου 

2. Γ ραφείο Δημαρχιακής Επιτροπής 

3. Γ ραφείο Παιδείας και Σχολικών Επιτροπών 

4. Γ ραφείο Τηλεφωνητών - Κλητήρων - θυρωρών - Κα¬ 
θαριστριών 

5. Γ ραφείο Πρωτοκόλλου - Αρχείου - Δακτυλογράφη¬ 
σης και Διεκπεραίωσης,,. 

2) Τμήμα Προσωπικού: 

1. Γ ραφείο Μονίμου Προσωπικού 

2. Γ ραφείο Προσωπικού με σχέση εργασίας ι.δ. 

3) Τμήμα Δημοτικής Κατάστασης: 

1. Γ ραφείο μητρώου αρρένων. - στρατολογίας 

2. Γραφείο δημοτολογίου - στατιστικής - πληροφο¬ 
ριών . 

3. Γ ραφείο ληξιαρχείου 

4. Γ ραφείο Πολιτικών γάμων 

5. Γ ραφείο εκλογικών βιβλιαρίων και καταλόγων 

6. Γραφείο εκλογών. 

Άρθρο 4. 

Στη Διεύθυνση Οικονομικών Υπηρεσιών υπάγονται τα 
εξής Τμήματα και Γραφεία: 

1) Τμήμα Δημοτικών Προσόδων και Δημοτικής Περιου¬ 
σίας: 

1. Γ ραφείο βεβαίωσης Εσόδων και χρεώσεων 

2. Γ ραφείο κτηματολογίου και Δημοτικής Περιουσίας 

3. Γ ραφείο Δικαστικών και Φορολογικών υποθέσεων 
και εκμίσθωσης ακινήτων 

4. Γραφείο Επιμελητείας Εφορείας Δημοτικού Νεκρο¬ 
ταφείου 

5. Γ ραφείο Δημοτικών Επιχειρήσεων 

6. Γ ραφείο ελέγχου και βεβαιώσεων τέλους 5% επί των 
ακαθαρίστων εσόδων καταστημάτων 

7. Γ ραφείο Μετρήσεων και Ελέγχων. 

2) Τ μήμα Λογιστηρίου: 

1. Γ ραφείο εκκαθάρισης και εντολής δαπανών 

2. Γ ραφείο μισθοδοσίας μονίμου προσωπικού 

3. Γ ραφείο μισθοδοσίας προσωπικού ι.δ. 

4. Γ ραφείο προμηθειών 

5. Γ ραφείο Αποθήκης Υλικού. 

3) Τμήμα ειδικής Ταμιακής Υπηρεσίας: 

1. Γ ραφείο Εσόδων 

2. Γραφείο Εξόδων. 

Άρθρο 5. 

Στη Διεύθυνση Τεχνικών Υπηρεσιών υπάγονται τα εξής 
Τμήματα και Γραφεία: 

1) Τμήμα Οδοποιίας: 

1. Γ ραφείο Οδοποιίας 

2. Γ ραφείο υψομετρικών μελετών και βεβαιώσεων. 

2) Τμήμα Υδραυλικών Έργων: 

1. Γ ραφείο αποχέτευσης όμβριων 

2. Γ ραφείο αποχέτευσης ακαθάρτων 

3. Γραφείο ύδρευσης και συντήρησης δικτύου. 

3) Τμήμα Αρχιτεκτονικού - Οικοδομικών έργων: 

1. Γραφείο μελέτης, επίβλεψης και κατασκευής οικοδ. 
έργων 

1. Γ ραφείο μελέτης, διαμόρφωσης κοινοχρήστων χώ¬ 
ρων 

1. Γ ραφείο Σχεδίου Πόλης 

1. Γραφείο τροποποιήσεων, πράξεων αναλογισμού. 

4) Τμήμα τοπογραφικών εργασιών - επισκευής Σχολικών 
Κτιρίων - Μικροέργων και Έργων πρασίνου: 

1. Γραφείο μελέτης, συντήρησης και κατασκευής μι¬ 
κρών έργων 

2. Γραφείο Τοπογραφικών Εργασιών 

3. Γραφείο διαμόρφωσης χώρων πρασίνου, παιδικών 
χαρών και αθλητικών εγκαταστάσεων 

4. Γ ραφείο συντήρησης δημοτικών κτιρίων. 

5) Τμήμα Ηλεκτροφωτισμού: 

1. Γραφείο Μελετών και Προγραμματισμού Ηλεκτρο- 
φωτισμού 

1. Γραφείο Κατασκευών Έργων ηλεκτροφωτισμού και 
ηλεκτρομηχανολογικών εγκαταστάσεων. 

Άρθρο6. 

Στη Διεύθυνση Πολεοδομίας υπάγονται τα εξής Τμή¬ 
ματα: 

1) Τμήμα Πολεοδομικών Εφαρμογών: 

1. Γραφείο· τοπογραφίκό . 

2. Γραφείο κτηματολργικό ή οικιστικής ανάπτυξης 

3. Γραφείο. τροποποιήσεων και πράξεων αναλογι¬ 
σμού. 

1) Τμήμα Αδειών: 

1. Γραφείο Τοπογραφίκό 

2. Γ ραφείο Αρχιτεκτονικό 

3. Γ ραφείο Στατικό 

4. Γραφείο Μηχανολογικό 

5. Γραφείο Φορολογικό 

6. Γραφείο Αυθαιρέτων 

7. Γ ραφείο, επικινδύνων υγρασιών. 

Άρθρο 7. 

Στη Διεύθυνση Καθαριότητας, Πρασίνου και Περιβάλ¬ 
λοντος υπάγονται τα εξής Τμήματα και Γραφεία: 

1) Τμήμα αποκομιδής, μεταφοράς απορριμμάτων και ηλε- 

κτροφωτισμού: , . 1 

1. Γραφείο αποκομιδής απορριμμάτων ' . ... 

2. Γραφείο κίνησης κάι επισκευής μηχανημάτων 

3. Γραφείο βλαβών και συντήρησης 'ηλεκτροφωτι- 
σμού 

4. Γραφείο βραδινού ελέγχου ηλεκτροφωτισμού. 

2) Τμήμα καθαρισμού οδών και κοινοχρήστων χώρων, 
πρασίνου και περιβάλλοντος: 

1. Γ ραφείο καθαριότητας οδών 

2. Γραφείο καθαριότητας ιδιοπικών χώρων και αντικει¬ 
μένων (αυτοκίνητα - πανώ - αφίσσες) 

3. Γραφείο καθαριότητας αφοδευτηρίων - νεκροτα¬ 
φείου, πλυσίματος δρόμων και προμήθειας μηχανικών κά¬ 
δων 

4. Γραφείο εποπτών καθαριότητας 


5. Γ ραφείο κηποτεχνίας κάι πρασίνου 

6. Γραφείο φυτικής παραγωγής και εκπαίδευσης 

7. Γραφείο παιδικών χαρών 

8. Γ ραφείο εποπτών πρασίνου. 

Άρθρο 8. 

Τα αναφερόμενα κατά διευθύνσεις και τμήματα γρα¬ 
φεία δεν είναι αυτοτελή. 

Άρθρο 9. 

ΣΥΝΘΕΣΗ ΟΡΓΑΝΙΚΟΥ ΠΡΟΣΩΠΙΚΟΥ 

Α. Διοικητικό Προσωπικό: 

Πέντε (5) θέσεις κλάδου ΠΕΙ Δ/κού 
Μία (1) θέση κλάδου ΤΕ1 Βιβλιοθηκονόμων 
Τρεις (3) θέσεις κλάδου ΤΕ 17 Δ/κού Λογιστικού 
Τριάντα έξι (36) θέσεις κλάδου ΔΕΙ Διοικητικού 
Τρεις (3) θέσεις κλάδου ΔΕ2 εποπτών καθαριότητας 
Μία (1) θέση κλάδου ΔΕ3 Τηλεφωνητών 
Δύο (2) θέσεις κλάδου ΔΕΙ 4 Ελεγκτών εσόδων - εξό¬ 
δων* 

Τρεις (3) θέσεις κλάδου ΔΕΙ 5 Εισπρακτόρων 
Πέντε (5) θέσεις ΔΕ23 Ειδικού Προσωπικού 
Τρεις (3) θέσεις κλάδου ΥΕ1 Κλητήρων - θυρωρών - 
Γ ενικών Καθηκόντων 

Τέσσερις (4) θέσεις κλάδου ΔΕ5 Δομικών έργων για την 
στελέχωση του γραφείου μετρήσεων. 

Β. Τεχνικό Προσωπικό: 

Τρεις (3) θέσεις κλάδου ΠΕ3 Πολιτικών Μηχανικών 
Δύο (2) θέσεις κλάδου ΠΕ4 Αρχιτεκτόνων 
Μία (1) θέση κλάδου ΠΕ5 Μηχανολόγων - Ηλεκτρολό¬ 
γων Μηχανικών 

Δύο (2) θέσεις κλάδου ΠΕ6 Τοπογράφων - Μηχανι¬ 
κών 

Μία (1) θέση κλάδου ΠΕ11 Πληροφορικής με ειδικό¬ 
τητα επιστήμης των υπολογιστών 
Δύο (2) θέσεις κλάδου ΤΕ3 Τεχνολόγων Πολιτικών Μη¬ 
χανικών 

Μία (1) θέση κλάδου ΤΕ19 Πληροφορικής 
Μία (1) θέση κλάδου ΔΕ38 Προσωπικού Η/Υ 
Μία (1) θέση κλάδου ΤΕ4 Τεχνολόγων Μηχανολόγων - 
Ηλεκτρολόγων 

Τρεις (3) θέσεις κλάδου ΔΕ5 Δομικών έργων 
Δύο (2) θέσεις κλάδου ΔΕ6 Σχεδιαστών 
Τρεις (3) θέσεις κλάδου ΔΕ24 Ηλεκτρολόγων 
Τρεις (3) θέσεις κλάδου ΔΕ26 Μηχανοτεχνιτών αυτοκι¬ 
νήτων 

Τέσσερις (4) θέσεις κλάδου ΔΕ28 Χειριστών μηχανημά¬ 
των έργων 

Είκοσι έξι (26) θέσεις κλάδου ΔΕ29 Οδηγών 
Έντεκα (11) θέσεις κλάδου ΔΕ30 Τεχνιτών εκ των 
οποίων μία (1) ύδρευσης, μία (1) μηχανοξυλουργών, δύο 
(2) ελαιοχρωματιστών, έξι (6) κτιστών και μία (1) σιδηρουρ¬ 
γού. 

Τέσσερις (4) θέσεις κλάδου ΥΕ14 Βοηθητικού προσω¬ 
πικού. 

Γ. Υγειονομικό Προσωπικό: 

Μία (1) θέση κλάδου ΤΕ8 Αδελφών Νοσοκόμων 
Μία (1) θέση κλάδου ΤΕ9 Βρεφονηπιοκόμων 
Μία (1) θέση Κοινωνικής Λειτουργού. 

Δ. θέσεις Γεωπονικού Προσωπικού: 

Μία (1) θέση κλάδου ΠΕ9 Γεωπόνων 
Μία (1) θέση κλάδου ΤΕ13 Τεχνολογίας - Γεωπονίας 
Μία (1) θέση κλάδου ΔΕ35 Δενδροκηπουρών - Δενδρο- 
κόμων - Κηπουρών Ανθοκόμων 
Ογδόντα (30) θέσεις κλάδου ΥΕ16 Προσωπικού Καθα¬ 
ριότητας, εκ των οποίων είκοσι (20) ειδικότητας επιμέ¬ 
λειας κήπων, πενήντα πέντε (55) Καθαρισμού εσωτερικών 
και εξωτερικών χώρων, και πέντε (5) Εργάτες - Φύλακες - 
Νυκτοφύλακες. 

Ε. Προσωπικό ειδικών θέσεων: 

Μία (1) θέση Γενικού Γραμματέα 
Μία (1) θέση Ειδικού Συμβούλου 
Μία (1) θέση Ειδικού Συνεργάτη 
Δύο (2) θέσεις δικηγόρων με παγία μηνιαία αντιμι¬ 
σθία. 

ΣΤ. θέσεις προσωρινές του Ν. 1476/84: 

Μία (1) θέση κλάδου ΠΕ4 Αρχιτεκτόνων 

Μία (1) θέση κλάδου ΠΕ6 Τοπογράφων Μηχανικών 

Μία (1) θέση κλάδου ΔΕ26 Μηχ/τών αυτοκινήτων. 

Ζ. θέσεις προσωρινές της κοινής υπουργικής απόφασης 
με αριθμό πρωτ. ΔΙΠΙΔ Φ.42/11440/31.12.86: 

Μία (1) θέση κλάδου ΠΕ3 Πολιτικών Μηχανικών 
Μία (1) θέση κλάδου ΔΕ5 Δομικών Έργων 
Μία (1) θέση κλάδου ΔΕ24 Ηλεκτρολόγων 
Μία (1) θέση κλάδου ΔΕ26 Μηχ/τών αυτοκινήτων 
Μία (1) θέση κλάδου ΔΕ28 Χειριστών μηχ/των έργων 
Δύο (2) θέσεις κλάδου ΔΕ29 Οδηγών 
Μία (1) θέση κλάδου ΔΕ30 Τεχνιτών 
Τέσσερις (4) θέσεις κλάδου ΥΕ16 Προσωπικού καθα¬ 
ριότητας με ειδικότητα την επιμέλεια κήπων - αλσών - 
δενδροστοιχιών. 

Επτά (7) θέσεις κλάδου ΥΕ16 Προσωπικού καθαριότη¬ 
τας με ειδικότητα την καθαριότητα εσωτερικών¬ 
εξωτερικών χώρων. 

Μία (1) θέση κλάδου ΥΕ16 με ειδικότητα την καθαριό¬ 
τητα εσωτερικών-εξωτερικών χώρων - φύλακα. 

Η. θέσεις προσωρινές της κοινής υπουργικής απόφασης 
ΔΙΠΙΔ Φ.42/24/11440/31.12.86 και του άρθρου 25 
παρ. 3 Ν. 1735/87: 

Μία (1) θέση κλάδου ΤΕ1 Βιβλιοθηκονόμων. 

Μία (1) θέση κλάδου ΔΕ29 Οδηγών 
Επτά (7) θέσεις κλάδου ΥΕ16 Προσωπικού καθ/τας με 
ειδικότητα την επιμέλεια κήπων - αλσών - δενδροστοι- 
χιών. 

Μία (1) θέση κλάδου ΥΕ16 Προσωπικού καθαριότητας 
με ειδικότητα εργάτη καθαριότητας, 
θ. θέσεις προσωρινές Ν. 1874/90: 

Μία (1) θέση κλάδου ΔΕΙ Διοικητικού 
Μία (1) θέση κλάδου ΔΕ30 Τεχνιτών με ειδικότητα ηλε¬ 
κτροσυγκολλητή. 

Όλες οι ανωτέρω προσωρινές θέσεις καταργούνται 
όταν κενωθούν με οποιονδήποτε τρόπο. 

Άρθρο 10. 

Οι προϊστάμενοι της Διεύθυνσης Διοικητικών της Διεύ¬ 
θυνσης Οικονομικών υπηρεσιών και των τμημάτων τους, 
θα προέρχονται από τους κλάδους ΠΕΙ Δ/κού, ΤΕ17 
Διοικ.-Λογιστικού και ΔΕΙ Δ/κού. 

Οι προϊστάμενοι της Διεύθυνσης Τεχνικών Υπηρεσιών 
και της Διεύθυνσης Πολεοδομίας θα προέρχονται από 
τους κλάδους ΠΕ3 Πολιτικών Μηχανικών, ΠΕ4 Αρχιτεκτό¬ 
νων, ΠΕ5 Μηχανολόγων-Ηλεκτρολόγων, ΠΕ6 Τοπογρά¬ 
φων Μηχανικών και, εφόσον δεν υπάρχουν, ΤΕ3 Τεχνολό¬ 
γων Πολιτικών Μηχανικών, ΤΕ4 Τεχνολόγων Μηχανολό¬ 
γων Ηλεκτρολόγων. 

Ο προϊστάμενος της Δ/νσης Καθαριότητας Πρασίνου 
και Περιβάλλοντος θα προέρχεται από τους κλάδους ΠΕΙ, 
ΠΕ9, ΠΕ5, ΠΕ3, ΠΕ4, ΤΕ17, ΤΕ3, ΤΕ4, ΤΕ5, ΔΕ2, ΔΕ24, 
ΔΕ29, ΔΕ26 και ΔΕ28. Τέλος, οι προϊστάμενοι των τμημά¬ 
των των ανωτέρω Διευθύνσεων (Τεχν. Υπηρεσιών - Πολε¬ 
οδομίας - Καθ/τος - Πρασίνου - Περιβάλλοντος) θα προ¬ 
έρχονται από τους κλάδους που προέρχονται και οι προϊ¬ 
στάμενοι των Διευθύνσεων. 

Άρθρο 11. 

Προσωπικό με σχέσή εργασίας ιδιωτικού δικαίου αορί¬ 
στου χρόνου. 

Δύο (2) θέσεις επιστατών καθ/τας 
Δώδεκα (12) θέσεις εργατών καθ/τας 
Δεκατρείς (13) θέσεις Εργατών αποκ. απορριμμάτων 
Δεκαέξι (16) θέσεις Οδοκαθαριστών 


Έντεκα (11) θέσεις Οδηγών 
Μία (1) θέση Μηχ/τών αυτ/των 
Μία (1) θέση Βοηθού Μηχ/τη 
Μία (1) θέση Καθαρίστριας Δημαρχιακού μεγάρου 
Μία (1) θέση Καθαρίστριας αφοδευτηρίων Πλατείας 
Πλατάνου 

Μία (1) θέση Αρχικηπουρού 
Τρεις (3) θέσεις Εργατών κηπουρών 
Εννέα (9) θέσεις κηπουρών 
Δύο (2) θέσεις Ερνατών κήπων 
Μία (1) θέση Ηλεκτροτεχνίτη 
Δύο (2) θέσεις Τεχνιτών - Κτιστών - Οικοδομών 
Μία (1) θέση Εργάτη - Φύλακα Δημαρχιακού Μεγά¬ 
ρου 

Μία (1) θέση Εργάτη καθ/τας Νεκροταφείου 
Μία (1) θέση Νεκροθάφτη. 

Όλες οι ανωτέρω θέσεις είναι προσωρινές και καταρ- 
γούνται όταν κενωθούν με οποιονδήποτε τρόπο. 

Άρθρο 12. 

Προσόντα διορισμού. 

Τα προσόντα των υπαλλήλων της κάθε κατηγορίας και 
κλάδου (εκτός του κλάδου ΔΕ23) ορίζονται στο Π.Δ. 22/ 
1990 (ΦΕΚ 7/Α722.1.1990). 

Τα προσόντα διορισμού των υπαλλήλων του κλάδου 
ΔΕ23 ορίζονται στο Π.Δ. 434/82 (ΦΕΚ 78/Α730.6.1982) 
και στο Π.Δ. 592/84 (ΦΕΚ 215/Α731:12.1984), Τα προ¬ 
σόντα διορισμού των υπαλλήλων των ειδικών θέσεων κα¬ 
θορίζονται από τους οικείους γι’ αυτούς νόμους. 

Άρθρο 13. 

Οι αρμοδιότητες και τα καθήκοντα των προαναφερομέ- 
νων υπηρεσιακών μονάδων ορίζονταΓως εξής: 

1. Γραφείο Δημάρχου, Τύπου 'κάΓΔημοσίων Σχέσεων: 
Το ιδιαίτερο Γραφείο Δημάρχου διεξάγει κάθε υπηρε¬ 
σία που αναθέτει ο Δήμαρχος σ’ αυτό, η οποία δεν ανήκει 
στην αρμοδιότητα άλλων υπηρεσιών. Τηρεί το βιβλίο απο¬ 
φάσεων Δημάρχου και την προσωπική τού αλληλογραφία. 
Αρχειοθετεί τα εισερχόμενα και έξερχόμενα στο γραφείο 
έγγραφα. Ενημερώνει το κοινό σχετικά με την αποστολή 
και τις δραστηριότητες του Δήμου. Εκδίδει ανακοινώσεις, 
γνωστοποιήσεις και λοιπά έγγραφα που απευθύνονται 
προς τους κατοίκους της πόλης. Οργανώνει συνεντεύξεις 
τύπου και διευκολύνει τους δημοσιογράφους στην εκτέ¬ 
λεση του έργου τους. Παρακολουθεί τον Τύπο και απα¬ 
ντάει σε δημοσιευόμενες ειδήσεις και σχόλια κατόπιν 
εντολής Δημάρχου. 

Διοργανώνει τις Εθνικές γιορτές και τις τελετές γενικά. 

2. Γ ραφείο Αντιδημάρχων: 

Διεκπεραιώνει κάθε εργασία που ανάγεται στα καθήκο¬ 
ντα που ο Δήμαρχος αναθέτει στους Αντιδημάρχους. 

3. Γραφείο Γενικού Γραμματέα: 

Διεκπεραιώνει κάθε εργασία που ανάγεται στα καθήκο¬ 
ντα του Γ ενικού Γ ραμματέα, ο οποίος προΐσταται αμέσως 
μετά τον Δήμαρχο όλων των Υπηρεσιών του Δήμου και 
προσυπογράφει τα από τον Δήμαρχο υπογραφόμενα έγ¬ 
γραφα. 

4. Γραφείο Ειδικού Συμβούλου και Ειδικού Συνερ¬ 
γάτη: 

Διεξάγει τις εργασίες που σχετίζονται με τα καθήκοντα 
του Ειδικού Συμβούλου και του Ειδικού Συνεργάτη, οι 
οποίοι υπόκεινται απευθείας στον Δήμαρχο και δεν πα¬ 
ρεμβάλλονται στην οργανωτική και βαθμολογική κλίμακα 
ασκώντας επιτελικά καθήκοντα χωρίς να έχουν αποφασι¬ 
στικές αρμοδιότητες οποιοσδήποτε μορφής. - Ειδικότερα 
παρέχουν συμβουλές και διατυπώνουν εξειδικευμένες 
γνώμες γραπτά ή προφορικά για το συγκεκριμένο τομέα 
δραστηριοτήτων που έχουν οριστεί να εξυπηρετούν. Το 
συμβουλευτικό τους έργο απευθύνεται προς τον Δή- 



2654 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μαρχο, το Δημοτικό Συμβούλιο και την Δημαρχιακή Επι¬ 
τροπή ανάλογα με τις αρμοδιότητές τους. 

5. Γραφείο Κοινωνικής Πρόνοιας και Αντίληψης: 

Μεριμνά για την παροχή βοήθειας στους απόρους δημό¬ 
τες και τους κατοίκους του Δήμου. 

6. Γραφείο Δικηγόρων: 

Τηρεί το αρχείο των δικαστικών αποφάσεων και παρα¬ 
κολουθεί τις δικαστικές υποθέσεις του Δήμου. Οι δικηγό¬ 
ροι γνωμοδοτούν για κάθε θέμα που θα προκόψει κατά 
την διεξαγωγή των διαφόρων υπηρεσιών μετά από ερώ¬ 
τημα του Δημάρχου ή των Αντιδημάρχων.' 

ΠαρΙστανται στα δικαστήρια και στις διοικητικές αρχές 
για την διεκπεραίωση των δικαστικών και διοικητικών υπο¬ 
θέσεων του Δήμου και γενικά κάνουν κάθε ενέργεια που 
αποσκοπεί στην υπεράσπιση των νομίμων συμφερόντων 
του Δήμου. 

7. Γραφείο Νομικών Προσώπων: 

Φροντίζει για την συγκέντρωση νόμων, εγκυκλίων και 
διαταγών που αφορούν τη σύσταση και τον τρόπο λειτουρ¬ 
γίας των νομικών προσώπων, τηρεί το αρχείο τους, συγκε¬ 
ντρώνει στοιχεία της δραστηριότητάς τους και διευκολύ¬ 
νει το έργο των Διοικητικών τους Συμβουλίων. 

Ενημερώνει τη Δημοτική Αρχή για τη λήξη και την ανα¬ 
νέωση της θητείας των Διοικητικών Συμβουλίων και γενικά 
κάνει κάθε ενέργεια για τη σωστή λειτουργία τους και τη 
σωστή σύνθεσή τους με τον Δήμο. Σε υπαλλήλους που το¬ 
ποθετούνται στο γραφείο αυτό μπορεί να ανατίθεται η αρ¬ 
μοδιότητα του ειδικού γραμματέα των νομικών προσώ¬ 
πων. 

- \ 

8. Γ ραφείο ΕΟΚ: 

Φροντίζει για την παρακολούθηση των ειδικών εντύπων 
που αφορούν τις δραστηριότητες της Ε.Ο.Κ. σε σχέση με 
τους Ο.Τ.Α. και ενημερώνει την Δημοτική Αρχή για τις δυ¬ 
νατότητες απορρόφησης κονδυλίων και εκτέλεσης έργων 
με χρηματοδότηση της Ε.Ο.Κ. Διεκπεραιώνει κάθε διοικη¬ 
τική εργασία που από πτ φύση της δεν ανήκει στην αρμο¬ 
διότητα άλλης υπηρεσίας σχετικά με τα ανωτέρω θέματα 
και με την διενέργεια προγραμμάτων επιμόρφωσης κ.λπ., 
που διεξάγονται από τον Δήμο με χρηματοδότηση της 
Ε.Ο.Κ. 

9. Γ ραφείο Νεολαίας: 

Μεριμνά για την διενέργεια εκδηλώσεων και για την 
διοργάνωση δραστηριοτήτων που αποσκοπούν στην δη¬ 
μιουργική απασχόληση και στην ψυχαγωγία της νεο¬ 
λαίας. 

10. Γραφείο Μηχανογράφησης: 

Φροντίζει για τη σωστή και απρόσκοπτη λειτουργία του 
συστήματος μηχανοργάνωσης του Δήμου (εισαγωγή και 
επεξεργασία πληροφοριών, υποστήριξη των υπηρεσιών 
κ,λπ.). 

11. Γραφείο Ειδικής Υπηρεσίας (Δημοτικής Αστυνο¬ 
μίας): 

Εφαρμόζει τις διατάξεις που αφορούν την κυκλοφορία" 
και στάθμευση οχημάτων και την επιβολή διοικητικών κυ¬ 
ρώσεων στους παραβάτες: Ελέγχει την τήρηση των διατά¬ 
ξεων που αφορούν στην καθαριότητα, οικοδόμηση, κατά¬ 
ληψη κοινοχρήστων χώρων, την αποχέτευση, μόλυνση του 
περιβάλλοντος και την προστασία του υπόγειου υδατικού 
δυναμικού και ενεργεί για την επιβολή των, διοικητικών 
ποινών (προστίμων) στους παραβάτες. 

2. Διεύθυνση Διοικητικών Υπηρεσιών: 

Ο Διευθυντής των Διοικητικών Υπηρεσιών εποπτεύει, 
ελέγχει, μεριμνά, συντονίζει και φροντίζει για τη σωστή 
λειτουργία των Τμημάτων που υπάγονται στην Διεύθυνσή 
του. Συνεργάζεται με τους προϊσταμένους των τμημάτων 
της Διεύθυνσής του, ενημερώνεται από αυτούς για την 
υπηρεσιακή κατάσταση των τμημάτων και επιλύει τα ανα- 
φερόμενα ζητήματα. Εισηγείται στο Δήμαρχο την τοποθέ¬ 
τηση και κατανομή του προσωπικού στις Υπηρεσίες Τμή¬ 


ματα και Γ ραφεία. Παρακολουθεί τη νομοθεσία και νομο¬ 
λογία που ενδιαφέρει το Δήμο και ενημερώνει τις υπηρε¬ 
σίες. Προτείνει στο Δήμαρχο τη λήψη αποφάσεων και μέ¬ 
τρων που αφορούν το συντονισμό των επιμέρους ενερ¬ 
γειών των υπηρεσιών του Δήμου. 

1. Τμήμα Διοίκησης: 

Α. Γ ραφείο Δημοτικού Συμβουλίου: 

Παραλαμβάνει τα εισηγητικά έγγραφα που συνιστούν 
θέματα με τα οποία πρέπει να ασχοληθεί το Δημοτικό 
Συμβούλιο και καταρτίζει και κοινοποιεί την ημερήσια διά¬ 
ταξη σύμφωνα με τις οδηγίες του Προέδρου. Υπάλληλος 
του Γ ραφείου επωμίζεται τα καθήκοντα του Ειδικού Γ ραμ- 
ματέα και μεριμνά για την προετοιμασία των συνεδριά¬ 
σεων του Σώματος. Συντάσσει τα υπό του Νόμου προβλε- 
πόμενα πρόχειρα πρακτικά (αποφάσεις), που υπογράφο¬ 
νται από τους παρόντες Δημοτικούς Συμβούλους και βά¬ 
σει των οποίων συντάσσονται οι αποφάσεις (πράξεις) του 
Δ.Σ. που υποβάλλονται στο Νομάρχη για έγκριση καί κοι¬ 
νοποιούνται όπου πρέπει. Στο Γραφείο υπηρετεί έμπειρη 
δακτυλογράφος, η οποία δακτυλογραφεί τις αποφάσεις 
και τα άλλα έγγραφα που σχετίζονται με την λειτουργία 
του. 

Β. Γ ραφείο Δημαρχιακής Επιτροπής: 

Παραλαμβάνει τα διαβιβαζόμενα έγγραφα που συνι- 
στούν θέματα με τα οποία πρέπει να ασχοληθεί η Δ.Ε. Τα 
έγγραφα αυτά θέτει υπόψη του Δημάρχου με εντολή του 
οποίου συντάσσεται η ημερήσια διάταξη και συγκαλείται η 
συνεδρίαση του οργάνου. Υπάλληλος του γραφείου παρί- 
σταται στις συνεδριάσεις της Δ.Ε., τηρεί τα πρακτικά, συ¬ 
ντάσσει τις αποφάσεις και μεριμνά για την υποβολή τους 
στο Νομάρχη και την κοινοποίησή τους όπου χρειάζε¬ 
ται. 

Γ. Γραφείο Παιδείας και Σχολικών Επιτροπών: 

Τηρεί τα πρακτικά των συνεδριάσεων και των αποφά¬ 
σεων των οικείων επιτροπών και διευκολύνει το έργο της 
Δημοτικής Επιτροπής Παιδείας για τη λύση των προβλη¬ 
μάτων της παιδείας. 

Δ. Γ ραφείο Τηλεφωνητών - Κλητήρων - θυρωρών - Κα¬ 
θαριστριών: 

Φροντίζει για τη διακίνηση της αλληλογραφίας και διεκ¬ 
περαίωση των εγγράφων του Δήμου και των Νομικών Προ¬ 
σώπων, μεριμνά για την καθαριότητα και τη φύλαξη του 
δημαρχιακού μεγάρου και των κτιρίων που στεγάζουν δη¬ 
μοτικές υπηρεσίες καθώς και για τη στελέχωση του τηλε¬ 
φωνικού κέντρου. 

Ε. Γραφείο Πρωτοκόλλου - Αρχείου - Δακτυλογράφη¬ 
σης και Διεκπεραίωσης: 

Φροντίζει για την πρωτοκόλληση, διεκπεραίωση (σε συ¬ 
νεργασία με το προηγούμενο γραφείο), αρχειοθέτηση και 
δακτυλογράφηση των εγγράφων του Δήμου και των Νομι¬ 
κών Προσώπων. 

Φροντίζει για την κίνηση των εγγράφων και τη διοχέ¬ 
τευσή τους εκεί όπου απευθύνονται καθώς και για τις επι¬ 
δόσεις και την σύνταξη των σχετικών αποδεικτικών. 

Μεριμνά για τη χορήγηση των αιτούμενων πιστοποιητι¬ 
κών και βεβαιώσεων μετά την έκδοσή τους από την αρμό¬ 
δια υπηρεσία. 

2. Τμήμα Προσωπικού 

Επιμελείται της εφαρμογής των νομών και των διατά¬ 
ξεων που αφορούν το προσωπικό με σχέση εργασίας δη¬ 
μοσίου δικαίου και ιδιωτικού δικαίου καθώς και των συντα¬ 
ξιούχων. Καταρτίζει και εκτελεί τις αποφάσεις της Διοίκη¬ 
σης για το διορισμό, προαγωγές, απολύσεις, αποδοχή πα¬ 
ραιτήσεων, μετατάξεις, τοποθετήσεις, πειθαρχικό κολα¬ 
σμό, χορήγηση κάθε μορφής αδειών και για οποιαδήποτε 
άλλη υπηρεσιακή μεταβολή των υπαλλήλων. Εισηγείται 
στο Υπηρεσιακό Συμβούλιο κάθε υπόθεση υπαλλήλου 
που ανήκει στην αρμοδιότητά του. Τηρεί τους ατομικούς 
υπηρεσιακούς φακέλλους όλου του προσωπικού. Παρα¬ 
κολουθεί τις Ε.Σ.Σ.Ε. του προσωπικού Ι.Δ. και συνδικαλι¬ 
στικούς εκπροσώπους για κάθε θέμα που τους αφορά. 

Παραλαμβάνει τις εκθέσεις υπηρεσιακής ικανότητας του 
προσωπικού και ενεργεί για την αρχειοθέτησή τους. Τηρεί 
κάθε βιβλίο που προβλέπεται από το Νόμο. 

'3. Τμήμα Δημοτικής Κατάστασης 

Στο τμήμα αυτό, ανήκουν όλες οι αρμοδιότητες του Δη¬ 
μοτολογίου, Μητρώου αρρένων. Στρατολογίας, Ληξιαρ¬ 
χείου, Πολιτικών Γάμων και Εκλογικών Καταλόγων και Βι¬ 
βλιαρίων. 

Α. Γραφείο Μητρώου Αρρένων - Στρατολογίας 

Χειρίζεται όλα τα θέματα που σχετίζονται με την εγ¬ 
γραφή των αρρένων, κατοίκων ή δημοτών στα μητρώα αρ¬ 
ρένων και τη στρατολογική τους κατάσταση. 

Καταρτίζει και τηρεί τα μητρώα αρρένων όπως και τα λε- 
ξικογραφικά ευρετήρια των εγγεγραμμένων στα μητρώα 
αρρένων. 

Συντάσσει τους ετήσιους στρατολογικούς πίνακες και 
ενεργεί για τη δημοσίευση και επιδότηση κάθε εγγράφου 
στρατολογικής φύσεως. Εκδίδει κάθε φύσεως πιστοποιη¬ 
τικά από τα μητρώα αρρένων τηρεί το αρχείο των εκδιδο- 
μένων αποφάσεων για τις εγγραφές, διαγραφές και άλλες 
μεταβολές στο μητρώο αρρένων. 

Β. Γ ραφείο Δημοτολογίου - Στατιστικής - Πληροφοριών 

Ενεργεί για τη εγγραφή των κατοίκων στα δημοτολόγια 
για την πρόσκτηση της Ελληνικής Ιθαγένειας ξένων υπη¬ 
κόων και για τη διαγραφή από τα δημοτολόγια όσων αλλά¬ 
ζουν δημοτικότητα. Καταρ τίζει και τηρεί τα βιβλία δημοτο¬ 
λογίου, μεριμνά για τη σύνταξη, υποβολή και κοινοποίηση 
των πράξεων των εγγράφων, διαγραφών και μεταβολών 
στα δημοτολόγια. 

Τηρεί τους φακέλλους των εγγεγραμμένων στα δημο¬ 
τολόγια οικογενειών και εκδίδει πιστοποιητικά προσωπι¬ 
κής και οικογενειακής κατάστασης. Μεριμνά για την 
έγκαιρη έκδοση των πιστοποιητικών για την εγγραφή των 
παιδιών στα σχολεία, επιλαμβάνεται θέματα των πολιτο¬ 
γραφήσεων καθορισμού ηλικίας γυναικών καθώς καί κάθε 
θέματος σχετικού με διόρθωση εσφαλμένων εγγράφων. 

Γ. Γ ραφείο Ληξιαρχείου 

Εκτελεί όλες τις εργασίες που απορρέουν από τα καθή¬ 
κοντα του Δημάρχου ως Ληξιάρχου, όπως καθορίζονται 
από την οικεία Νομοθεσία. Τηρεί την σφραγίδα του Λη¬ 
ξιαρχείου και συντάσσει όλες τις Ληξιαρχικές πράξεις, έγ¬ 
γραφα και καταστάσεις. Εκδίδει και χορηγεί αποσπά¬ 
σματα και αντίγραφα ληξιαρχικών πράξεων. 

Αποσφραγίζει και διεκπεραιώνει την αλληλογραφία που 
απευθύνεται στο Ληξιαρχείο. Συγκεντρώνει και αποστέλ¬ 
λει τα στατιστικά στοχεία που τηρεί το Ληξιαρχείο. 

Δ. Γραφείο Πολιτικών Γάμων 

Παραλαμβάνει τα δικαιολογητικά που απαιτούνται για 
την τέλεση των Πολιτικών Γάμων, ελέγχει την πληρότητά 
τους, εκδίδει τις άδειες γάμου και τηρεί τα σχετικά βιβλία. 

Ε. Γ ραφείο Εκλογικών Βιβλιαρίων και Καταλόγων 

Παραλαμβάνει τα δικαιολογητικά που απαιτούνται για 
την έκδοση εκλογικών βιβλιαρίων και φροντίζει για την 
οποιαδήποτε αλλαγή στους εκλογικούς καταλόγους. Επί¬ 
σης υποβάλλει κάθε μήνα στην Νομαρχία τα δικαιολογη- 
τικά για την έκδοση των εκλογικών βιβλιαρίων. 

ΣΤ. Γ ραφείο Εκλογών 

Μεριμνά για την συγκέντρωση κάθε εγγράφου και δια¬ 
ταγής σχετικά με τη διενέργεια των κάθε είδους εκλογών 
και φροντίζει μαζί με τον Διευθυντή Διοικητικών Υπηρε¬ 
σιών για την σωστή διεκπεραίωση κάθε εργασίας σχετικά 
με τη διεξαγωγή των εκλογών που ανατίθενται στον Δήμο. 

3. Διεύθυνση Οικονοικών Υπηρεσιών 


Ο Διευθυντής Οικονομικών Υπηρεσιών εποπτεύει, 
ελέγχει, μεριμνά, συντονίζει και φροντίζει για τη σωστή 
λειτουργία των τμημάτων που υπάγονται στην Διεύθυνσή 
του. 

Συνεργάζεται με τους προϊσταμένους των. τμημάτων 
της Διεύθυνσής του, ενημερώνεται από αυτούς για την 
υπηρεσιακή κατάσταση των Τμημάτων της Διεύθυνσής 
του και επιλύει τα αναφερόμενα ζητήματα. Παρακολουθεί 
τη νομοθεσία και τη νομολογία που αφορά οικονομικά θέ¬ 
ματα και ενημερώνει τα τμήματα των οποίων προΐστατάι. 
Ελέγχει και θεωρεί όλα τα καταρτιζόμενα από τις υπηρε¬ 
σίες της Δ/νσης έγγραφα όλες τις καταστάσεις πληρωμής 
και όλα τα χρηματικά εντάλματα πριν υπογραφούν από το 
Δημόσιο. Δίνει οδηγίες για τη σύνταξη του προϋπολογι¬ 
σμού και εποπτεύει την κατάρτισή του. 

1. Τμήμα Δημοτικών Προσόδων και Δημοτικής Περιου¬ 
σίας 

Μελετά κάθε θέμα που σχετίζεται με τη βεβαίωση των 
εσόδων και την ανάπτυξη και βελτίωση των οικονομικών 
του Δήμου. Εισηγείται για την επιβολή ή την αύξηση των 
δημοτικών φόρων, τελών και δικαιωμάτων και ενεργεί για 
την περιστολή της φοροδιαφυγής και εισφοροδιαφυγής. 
Ελέγχει τους συντασσόμενους χρηματικούς καταλόγους 
και μεριμνά για την αποστολή τους στην Ταμίας Υπηρε¬ 
σία. Παρακολουθεί την καλή τήρηση των συμβάσεων του 
Δήμου με τρίτους και εισηγείται για την έκπτωση όσων 
αντισυμβαλλομένων δεν τηρούν τις συμβατικές τους υπο¬ 
χρεώσεις. Μεριμνά για την ενημέρωση τόυ κτηματολογίου 
καθώς και την εκμετάλλευση της δημοτικής περιου¬ 
σίας. 

Α. Γραφείο Βεβαίωσης Εσόδων και Χρεώσεών 

Μεριμνά για την ανεύρεση της φορολογητέας ύλης και 
την έγκαιρη σύνταξη και αποστολή στην ταμιακή υπηρεσία 
των χρηματικών καταλόγων. Μελετά κάθε θέμα που σχε¬ 
τίζεται με την επιβολή, ανάπτυξη καΡβελτίωση των πόρων 
του Δήμου. Εκτελεί τις εργασίες πού σχετίζονται με τη 
διαγραφή από τους χρηματικούς καταλόγους και την επι¬ 
στροφή των αχρεωστήτως εισπραχθέντων από τον Δήμο 
ποσών. 

Εκδίδει βεβαιώσεις και πιστοποιητικά σχετικά με τα: 
αντικείμενα της αρμοδιότητάς του. Ενεργεί για τη βεβαί¬ 
ωση των ποσών που εισπράττονται οίκοθεν από το Δήμο. 
Ενεργεί για την είσπραξη των ποσών που προέρχονται από 
εκμισθώσεις δημοτικών ακινήτων για την εκποίηση της κι¬ 
νητής ή ακίνητης περιουσίας καθώς και για την επιβά¬ 
ρυνσή της με εμπράγματα δικαιώματα όταν υπάρχεϊ ανά- 

γκή- 

Β. Γ ραφείο Κτηματολογίου και Δημοτικής Περιουσίας 

Καταρτίζει και τηρεί το κτηματολόγιο σύμφωνα με τις 
κείμενες διατάξεις, καταρτίζει τα σχέδια των όρων διακή¬ 
ρυξης για την εκμίσθωση των δημοτικών ακινήτων, τα 
υποβάλλει στα αρμόδια όργανα και παρίσταται (δια υπαλ¬ 
λήλου) στη διεξαγωγή των δημοπρασιών των οποίων τηρεί 
τα πρακτικά. Επιμελείται της εγκρίσεως τού αποτελέσμα¬ 
τος της δημοπρασίας, συντάσσει τις σχετικές συμβάσεις 
και παρακολουθεί την εφαρμογή τους. 

Γ. Γ ραφείο Δικαστικών και Φορολογικών Υποθέσεων 

Διεξάγει τις εργασίες που αφορούν τις φορολογικές δι¬ 
καστικές υποθέσεις του Δήμου και μεριμνά για την 
έγκαιρη αποστολή των προσφυγών στην Επιτροπή Επιλύ- 
σεως Φορολογικών Διαφορών και στο Διοικητικό Πρωτο¬ 
δικείο. Παρίσταται (δια υπαλλήλου) στο Διοικητικό Πρωτο¬ 
δικείο και εκπροσωπεί το Δήμο κατά την εκδίκαση των. 
υποθέσεων. 

Δ. Γ ραφείο Επιμελητείας - Εφορείας Δημοτικού Νεκροτα¬ 
φείου 

Ο Έφορος του Νεκροταφείου τηρεί τα σχεδιαγράμματα 
και μεριμνά για τη σωστή τήρηση του κανονισμού. Είναι 
υπεύθυνος για την διεκπεραίωση κάθε εργασίας που 
αφορά τη ταφή, εκταφή, φύλαξη και ανακομιδή οστών. 

Ε.' Γραφείο Δημοτικών Επιχειρήσεων 

Συγκεντρώνει και τηρεί τους νόμους, τις εγκυκλίους και 
τις διαταγές που αφορούν στη σύσταση και τη λειτουργία 
των Δημοτικών Επιχειρήσεων. Μεριμνά σε συνεργασία με 
άλλες υπηρεσίες του Δήμου για τη σύνταξη οικονομοτε¬ 
χνικών μελετών και υποβάλλει στη Διοίκηση οικονομικές 
εκθέσεις για την πορεία των επιχειρήσεων. Εποπτεύει τη 
λειτουργία των επιχειρήσεων και ελέγχει την οικονομική 
τους πορεία για τη διασφάλιση της διαφανούς οικονομικής 
διαχείρισής τους. 

ΣΤ. Γ ραφείο Ελέγχου και Βεβαίωσης τέλους 5% επί των 
ακαθαρίστων εσόδων των καταστημάτων 

Τηρεί τους νόμους, τις εγκυκλίους και τις διαταγές που 
σχετίζονται με το τέλος 5% επί των ακαθαρίστων εσόδων 
των κέντρων διασκεδάσεως κ.λπ. καταστημάτων που 
υπόκεινται σ’ αυτό. Ελέγχει τις επιχειρήσεις σχετικά με τη 
συμμόρφωσή τους στην υποχρέωση είσπραξης και από¬ 
δοσης στο Δήμο του ανωτέρω τέλους. 

Διενεργεί μέσω της Δ Ο.Υ. Κηφισιάς έλεγχο των φορο¬ 
λογικών δηλώσεων των επιχειρήσεων για να διαπιστώσει 
τυχόν διαφορές σε σχέση με τα ακαθάριστα έσοδα που 
δηλώνουν στο Δήμο. Ενεργεί για την επιβολή των νομίμων 
κυρώσεων σε όσες επιχειρήσεις δεν αποδίδουν το τέλος ή 
αποδίδουν μικρότερο, ποσό. 

Ζ. Γραφείο Μετρήσεων και Ελέγχων 

Στελεχώνεται από τεχνικούς υπαλλήλους (εργοδηγούς 
- τεχνολόγους) και ασχολείται με τις μετρήσεις κοινοχρή¬ 
στων χώρων, αποχετεύσεων, οικοδομών κ.λπ. ώστε να 
επιβάλλονται και να εισπράττονται, έγκαιρα τα δημοτικά 
τέλη και δικαιώματα^ 

2. Τμήμα Λογιστηρίου . 

Μελετά κάθε θέμα που .σχετίζεται με τη λειτουργία του 
τμήματος, φροντίζει για την έκδοση των χρηματικών 
ενταλμάτων, και τη διεκπεραίωσή τους. Επιμελείται της 
κατάρτισης του προϋπολογισμού, εισηγείται την αναμόρ¬ 
φωσή του και μεριμνά για την έγκριση του απολογισμού 
και την αποστολή του για έλεγχο στο Ελεγκτικό Συνέδριο. 
Μελετά και εισηγείται για τις αποφάσεις και οικονομικές 
συμβάσεις από τις οποίες πρόκειται να επηρεασθεί ο 
προϋπολογισμός. Συγκεντρώνει, ελέγχει και καταχωρίζει 
στα σχετικά βιβλία τα διαβιβαζόμενα λογιστικά στοιχεία. 

Α' Γ ραφείο Εκκαθάρισης και Εντολής Δαπανών 

Το γραφείο αυτό ελέγχει την εκκαθάριση και εντολή δα¬ 
πανών των εξόδων του Δήμου. Ελέγχει την νομιμότητα και 
πληρότητα των δικαιολογητικών στοιχείων κάθε δαπάνης 
όπως και την ύπαρξη ανάλογης πίστωσης στον προϋπολο¬ 
γισμό και εκδίδει τα χρηματικά εντάλματα πληρωμής. 

Β: Γ ραφείο Μισθοδοσίας Μονίμου Προσωπικού 
Γ. Γ ραφείο Μισθοδοσίας Προσωπικού Ι.Δ. 

Ενεργούν για τη σύνταξη των μισθοδοτικών καταστά¬ 
σεων, την έκδοση των χρηματικών ενταλμάτων για την 
πληρωμή των υπαλλήλων του Δήμου με σχέση εργασίας 
δημοσίου δικαίου και ιδιωτικού δικαίου για την έγκαιρη 
απόδοση των εισφορών εργαζομένων και εργοδοτών. 
Υλοποιούν τις αποφάσεις Δημάρχου για την χορήγηση μι- 
σθολογικών προσαυξήσεων στους υπαλλήλους ή για την 
περικοπή των αποδοχών όσων απουσιάζουν αδικαιολό¬ 
γητα ή απεργούν. 

Το γραφείο μισθοδοσίας προσωπικού Ι.Δ. τηρεί τους 
φακέλους με τα δελτία των πραγματοποιηθέντων ημερο¬ 
μισθίων τους τους οποίους παραδίδει στο τέλος του χρό¬ 


νου στο Τμήμα Προσωπικού για φύλαξη. Επίσης μεριμνά 
για την ενημέρωση και την παράδοσή τους στους ενδιφε- 
ρομένους των ατομικών δελτίων εισφορών. 

Δ. Γραφείο Προμηθειών 

Μεριμνά για τη διενέργεια κάθε προμήθειας ειδών που 
έχουν ανάγκη οι υπηρεσίες του Δήμου κατά τους ορι¬ 
σμούς του Νόμου και τις κατά περίπτωση αποφάσεις του 
Δημοτικού Συμβουλίου και του Δημάρχου. Διενεργεί 
όλους τους πρόχειρους μειοδοτικούς διαγωνισμούς. Πα¬ 
ρακολουθεί την κίνηση των τιμών των διαφόρων ειδών και 
υλικών που προμηθεύεται ο Δήμος. Εισηγείται την κατα¬ 
στροφή του άχρηστου υλικού ή την εκποίησή του και ενερ¬ 
γεί για την κίνηση της σχετικής με την καταστροφή διαδι¬ 
κασίας. Ενεργεί σχετικά με την βεβαίωση ζημίας που προ¬ 
κύπτει από απώλεια ή βλάβη υλικού και εισηγείται τον κα¬ 
ταλογισμό σε βάρος του. υπαίτιου υπολόγου. 

Ε. Γ ραφείο Αποθήκης Υλικού 

Συνεργάζεται με τα μέλη των αρμοδίων επιτροπών και 
μεριμνά για την παραλαβή των υλικών, εφοδίων, εργα¬ 
λείων, γραφικής ύλης κ.λπ. 

Φροντίζει για την αποθήκευσή τους και την τήρηση μη¬ 
τρώου εισερχομένων και εξερχομένων υλικών. 

3. Τμήμα Ειδικής Ταμιακής Υπηρεσίας 

Η λειτουργία της ταμιακής υπηρεσίας διέπεται: 

1. Από το Π.Δ. 323/89 («Δημοτικός και Κοινοτικός Κώ¬ 
δικας»). 

2. Από το Π.Δ. 17-5/15.6.1959 «Περί Οικονομικής Διοι- 
κήσεως και Λογιστικού Δήμων και Κοινοτήτων» και ειδικό¬ 
τερα από τα άρα 45 μέχρι και 80. 

3. Από κάθε διάταξη που τροποποιεί κάθε φορά την 
ανωτέρω νομοθεσία. 

Ο Προϊστάμενος του Τμήματος ενεργεί ως δημοτικός 
ταμίας και είναι υπεύθυνος για την ομαλή λειτουργία του 
και επέχει θέση δημοσίου υπολόγου, λογοδοτεί στο Ελε¬ 
γκτικό Συνέδριο και ελέγχεται για την διαχείρισή του από 
το Δήμαρχο και την Δημαρχιακή Επιτροπή. Με την προσω¬ 
πική του ευθύνη διεξάγεται από τα εισπρακτορικά και δια¬ 
χειριστικά όργανα η είσπραξη των εσόδων και η πληρωμή 
των εξόδων. Παραλαμβάνει κάθε μέρα τις εισπράξεις που 
πραγματοποιούν τα εισπρακτορικά όργανα και είναι υπεύ¬ 
θυνος για την φύλαξή τους. Ο Δημοτικός Ταμίας, δεν έχει 
δικαίωμα να κρατά στο Ταμείο περισσότερα από το ένα 
δωδεκατημόριο των εξόδων που είναι γραμμένα στον 
προϋπολογισμό, τα υπόλοιπα τα καταθέτει εντόκως σε 
λογαριασμό όψεως στην Τράπεζα της Ελλάδος ή στο Τα¬ 
μείο Παρακαταθηκών και Δανείων ή στο Ταχυδρομικό Τα¬ 
μιευτήριο ή στην Εθνική ή στην Αγροτική Τράπεζα, (άρθρο 
215 Π.Δ. 323/89) και ενεργεί τις πληρωμές βάσει των εκ- 
διδομένων από το Τμήμα Λογιστηρίυ Χρηματικών Ενταλ¬ 
μάτων. 

Α. ΓΡΑΦΕΙΟ ΕΣΟΔΩΝ 

Τηρεί τα προβλεπόμενα από το νόμο λογιστικά βιβλία 
και ελέγχει τις εγγραφές που καταχωρίζονται σ’ αυτά. Πα- 
ραλαμβάνει από το Τμήμα Δημοτικών Προσόδων τους 
χρηματικούς καταλόγους ή τίτλους εισπρακτέων εσόδων, 
τους ελέγχει και εκδίδει το αποδεικτικό παραλαβής ειπρα- 
κτέων το οποίο καταχωρίζει στο βιβλίο εισπράξεων εσό¬ 
δων και επιστρέφει το αντίγραφο στην ανωτέρω υπηρε¬ 
σία. Επιμελείται της εκδόσεως των ατομικών προσκλή¬ 
σεων προς τους οφειλέτες του Δήμου. Παραδίδει εγκαί¬ 
ρως στους εισπράκτορες αντίγραφο των χρηματικών κα¬ 
ταλόγων προς είσπραξη. Κατανέμει τους εισπρακτέους 
χρηματικούς τίτλους ανάλογα με το είδος του εσόδου και 
παρακολουθεί την είσπραξή τους, πιστώνοντας ανάλογα 
τα πληρωθέντα ποσά. Ενεργεί τις εισπράξεις όλων των 
δημοτικών εσόδων και εκδίδει διπλότυπες αποδείξεις από 
τις οποίες δίνει τη μία στον οφειλέτη και γενικά εφαρμόζει 
ότι αναλυτικά αναφέρεται στις προαναφερθείσες διατά¬ 
ξεις. 

Β. ΓΡΑΦΕΙΟ ΕΞΟΔΩΝ 

Τηρεί τα προβλεπόμενα από το νόμο λογιστικά βιβλία. 
Ελέγχει τα χρηματικά εντάλματα για πληρωμή εξόδων του 
Δήμου και κάθε άλλου νόμιμου για πληρωμή τίτλου. Ο 
έλεγχος αυτός αφορά α) το νομότυπο της υπογραφής του 
εντάλματος β) την πληρότητα των δικαιολογητικών που 
πρέπει να συνοδεύουν το ένταλμα και γ) την έκδοση του 
εντάλματος σε βάρος και μέ<™ πτη Ληιπ ™>ν πιστώσεων 
του προϋπολογισμού. 

Η πληρωμή κάθε δαπάνης γίνεται στον δικαιούχο ή στον 
πληρεξούσιο του και προκειμένου για νομικά πρόσωπα 
στο νόμιμο εκπρόσωπό τους. 

Καταρτίζει τους μηνιαίους, τριμηνιαίους, εξαμηνιαίους 
και ετήσιους λογαριασμούς της διαχείρισης εξόδων και 
τον ετήσιο απολογισμό σε συνεργασία με το γραφείο εσό¬ 
δων. Αποδίδει τις υπέρ τρίτων κρατήσεις στους δικαιού¬ 
χος. Παρακολουθεί την διακίνηση των πιστωτικών υπολοί¬ 
πων από τους χρηματικούς καταλόγους κατά την χρεοπί¬ 
στωσή τους για τις οφειλές που πληρώθηκαν. Φροντίζει 
για την έκδοση και κοινοποίηση των κάθε είδους προ¬ 
σκλήσεων και ανακοινώσεων στους οφειλέτες. Εισηγείται 
την άσκηση δικαστικών μέσων κατά των δυστροπούντων 
οφειλετών και παρακολουθεί την εξέλιξή τους. Πιστώνει 
τις μερίδες των οφειλετών που πλήρωσαν τα χρέη τους 
στους σχετικούς βεβαιωτικούς καταλόγους, ενημερώνει 
την ατομική τους κάρτα και γενικά εφαρμόζει όλες τις 
προαναφερθείσες διατάξεις. 

4. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Ο Διευθυντής Τεχνικών Υπηρεσιών, εποπτεύει, ελέγ¬ 
χει, μεριμνά, συντονίζει και φροντίζει για τη σωστή λει¬ 
τουργία των. τμημάτων που υπάγονται στην Διεύθυνσή του 
για την υπηρεσιακή κατάσταση των τμημάτων και επιλύει 
τα αναφερόμενα προβλήματα. 

Εισηγείται τον προγραμματισμό των έργων και τα τε¬ 
χνικά προγράμματα. 

Συνεργάζεται με τους προϊσταμένους των τμημάτων για 
την παρακολούθηση της πορείας των έργων. Παρακολου¬ 
θεί την απορρόφηση των πιστώσεων και εισηγείται σε συ¬ 
νεργασία με τις Οικονομικές Υπηρεσίες τα ανάλογα μέ¬ 
τρα. 

1. Τμήμα Οδοποιίας 

Συντάσσει τη μελέτη, φροντίζει για την καλή εκτέλεση 
των έργων οδοποιίας δηλαδή την κατασκευή και ανακατα- 
σκευή οδών, κρασπεδορείθρων, ασφαλτοταπήτων, απο¬ 
κατάσταση φθορών ασφαλτικών ταπήτων, πλακοστρώ¬ 
σεις πεζοδρομίων και πλατειών. Συντάσσει επίσης, τις 
υψομετρικές μελέτες των οδών και χορηγεί τις σχετικές 
βεβαιώσεις υψομέτρων. 

2. Τμήμα Υδραυλικών έργων 

Συντάσσει τις μελέτες (όπου χρειάζεται) και φροντίζει 
για την καλή εκτέλεση των έργων αποχέτευσης (ομβρίων 
και ακαθάρτων) και των έργων ύδρευσης και συντήρησης 
δικτύου. 

3. Τμήμα Αρχιτεκτονικού - Οικοδομικών Έργων 

Φροντίζει για την μελέτη, επίβλεψη και κατασκευή των 
οικοδομικών έργων, περιστοιχίσεων, περιφράξεων, συ- 
ντηρήσεως κτιρίων κ.λπ. καθώς και για την μελέτη της δια¬ 
μόρφωσης κοινοχρήστων χώρων. Ασχολείται με οτιδήποτε 
σχετίζεται με το σχέδιο πόλης (ένταξη περιοχών, τροπο¬ 
ποιήσεις, πράξεις αναλογισμού κ.λπ.). 

4. Τμήμα Τοπογραφικών Εργασιών - Επισκευής σχολικών 
κτιρίων, μικροέργων και έργων πρασίνου. 

Ασχολείται με την σύνταξη των τοπογραφικών μελετών 
και των μελετών για την εκτέλεση επισκευών σχολικών 
κτιρίων, μικροέργων, και των έργων διαμόρφωσης χωρών 
πρασίνου (πάρκων, παιδικών χαρών κ.λπ.). 


5. Τμήμα Ηλεκτρολογικού Μηχανολογικού 

Συντάσσει τις μελέτες για ηλεκτρολογικά και μηχανολο¬ 
γικά έργα και εποπτεύει και επιμελείται της εκτέλεσης αυ¬ 
τών. 

5. Διεύθυνση Καθαριότητας, Πρασίνου, Περιβάλλοντος 

Ο Διευθυντής καθαριότητας, πρασίνου και περιβάλλο¬ 
ντος εποπεύει, ελέγχει, μεριμνά, συντονίζει και φροντίζει 
για την σωστή λειτουργία της Διεύθυνσης. 

1. Τμήμα Αποκομιδής μεταφοράς απορριμάτων και ηλε- 
κτροφωτισμού 

Γ ραφείο αποκομιδής απορριμάτων 

Φροντίζει για την αποκομιδή των απορριμάτων, την με¬ 
ταφορά, ζύγιση ενταφιασμό στις χωματερές. 

Μεριμνά για την αποκομιδή των οικιακών απορριμάτων, 
των απορριμάτων των Λαϊκών Αγορών και Ιδρυμάτων; Νο¬ 
σοκομείων, βιομηχανιών, ξενοδοχείων και του λοιπού 
εμπορικού και βιομηχανικού κόσμου. 

Τοποθετεί μηχανικούς κάδους όπου είναι αναγκαίο. - 
Καθορίζει ανάλογα με τις εκάστοτε ανάγκες προγράμ^ 
ματα περισυλλογής και απόρριψης αχρήστων αντικειμέ¬ 
νων που δεν μεταφέρονται με τα κλειστά απορριματο- 
φόρα. 

Μεριμνά για την καθαριότητα νησίδων και ρείθρων με τα 
μηχανικά σάρωθρα. 

Γ ραφείο κίνησής και επισκευής μηχανημάτων 

Μεριμνά για την στελέχωση όλων των μηχανημάτων 
(απορριμματοφόρο, ανοικτά, μηχανικά σάρωθρα, κατα- 
βρέκτες, κ.λπ.) με το κατάλληλο προσωπικό. Μεριμνά για 
την καλή συντήρηση των μηχανημάτων, την άμεση απο¬ 
στολή στο συνεργείο επισκευών και την έγκαιρη παρα¬ 
λαβή τους για την ένταξη στον ενεργό στόλο των.μηχανη- 
μάτων. 

Φροντίζει για τον εφοδιασμό όλων των αυτοκινήτων με 
συσκευές ΣΙ-ΜΠΙ και μεριμνά για την-διαφύλαξή τους.' 

Τέλος το γραφείο κινήσεως μηχανημάτων φροντίζει για 
όλες τις αποστολές του Δήμου με το απαραίτητο μηχανο¬ 
λογικό και ηλεκτρολογικό εξοπλισμό. 

Γ ραφείο Βλαβών και Συντήρησης Ηλεκτροφωτισμού 

Μεριμνά για την αποκατάσταση των βλαβών του δημοτι¬ 
κού φωτισμού και για την διατήρηση του δικτύου σε καλή 
κατάσταση. 

Γ ραφείο Βραδινού Ελέγχου 

Ελέγχει κατά τις νυκτερινές ώρες, που βρίσκεται σε λει¬ 
τουργία ο δημοτικός φωτισμός, τη λειτουργία των φωτιστι¬ 
κών μονάδων και καταγράφει τις εμφανιζόμενες βλά- 
δες. 

2. Τμήμα Καθαρισμού οδών και κοινοχρήστων χώρων, 
Πρασίνου, Περιβάλλοντος 

Γ ραφείο καθαριότητας οδών 

Μεριμνά γιά τον καθαρισμό του οδικού δικτύου, κοινο¬ 
χρήστων χώρων, και τον συνεχή καθαρισμό των αναρτημέ- 
νων σε στύλους απορριματοδοχείων. Συγκεντρώνει τα 
απορρίμματα σε προγραμματισμένους χώρους και σε συ¬ 
νεργασία με το τμήμα καθαριότητας φροντίζει για την 
άμεση αποκομιδή των πάσης φύσεως απορριμάτων. 

Γ ραφείο καθαριότητας ιδιωτικών χώρων 

Μεριμνά για την αποκομιδή από ιδιωτικούς χώρους των 
ογκώδων αντικειμένων σύμφωνα με τον κανονισμό καθ/ 
τας και για την καθαίρεση των παρανόμων διαφημιστικών 
πανών, αφισσών κ.λπ. 

Τα υπόλοιπα γραφεία που σχετίζονται με την καθαριό¬ 
τητα και δεν αναφέρονται αναλυτικά εδώ ασχολούνται με 

τις εργασίες στις οποίες ευχερώς παραπέμπουν οι τίτλοι 
τους. 

Γραφείο κηποτεχνίας και πρασίου 
Γραφείο φυτικής παραγωγής και εκπαίδευσης 
Γ ραφείο παιδικών χαρών 
Γ ραφείο εποπτών πρασίνου 

Μεριμνούν για την σωστή διαμόρφωση των κοινοχρή¬ 
στων χώρων (ως προς τις γεωπονικές εργασίες) για την 
προμήθεια των απαιτουμένων δένδρων, φυτών και λιπα¬ 
σμάτων και για την καλλιέργεια αυτών. Φροντίζουν για τα 
καλλιεργούμενα και αναπαραγόμενα στο φυτώριο φυτά 
και δενδρύλλια και για την προμήθεια νέων φυτών και δεν¬ 
δρυλλίων. Μεριμνούν για την συντήρηση των παιδικών χα¬ 
ρών και του πρασίνου τους καθώς και για την συντήρηση 
του πρασίνου των άλλων κοινοχρήστων χώρων. 

ΔΙΕΥΘΥΝΣΗ ΠΟΛΕΟΔΟΜΙΑΣ 

Ο Διευθυντής Πολεοδομίας, συντονίζει και δίνει τις 
απαραίτητες κατευθύνσεις και εντολές για τη σωστή λει¬ 
τουργία των Τμημάτων. Συνεργάζεται με τους προϊσταμέ¬ 
νους και επιλύει τα αναφυδμενα προβλήματα. 

1. ΤΜΗΜΑ ΠΟΛΕΟΔΟΜΙΚΩΝ ΕΦΑΡΜΟΓΩΝ 
Α. ΓΡΑΦΕΙΟ ΤΟΠΟΓΡΑΦΙΚΟ 

Επιμελείται των πάσης «ρύσεως τοπογραφικών μελετών 
και αποτυπώσεων και συντάσσει τις σχετικές μελέτες, κα¬ 
θώς και τις μελέτες για θέματα σχεδίου πόλεως (πράξεις 
αναλογισμού, τροποποιήσεις, προεκτάσεις κ.λπ.). 

Επίσης, ασχολείται με τις μελέτες εφαρμογής του σχε¬ 
δίου πόλης. 

Εισηγείται και μέριμνα για θέματα πλάτους πεζοδρο¬ 
μίων και χορηγεί τις σχετικές άδειες κατασκευής και απο- 
τμήσεως πεζοδρομίων. 

Β. ΓΡΑΦΕΙΟ ΚΤΗΜΑΤΟΛΟΓΙΚΟ & ΟΙΚΙΣΤΙΚΗΣ ΑΝΑΠΤΥ¬ 
ΞΗΣ 

Επιμελείται των σχεδίων και μελετών για τις διαιτησίες 
του Δήμου και συντάσσει το κτηματολόγιο αυτών, τηρεί τα 
σχέδια και τους τίτλους αυτών. Συντάσσει τις μελέτες για 
την οικιστική ανάπτυξη της πόλης και έχει την ευθύνη για 
τις εισηγήσεις στον τομέα της οικιστικής ανάπτυξης και 
γενικά για κάθε σχετικό θέμα. 

Γ. ΓΡΑΦΕΙΟ ΤΡΟΠΟΠΟΙΗΣΕΩΝ ΚΑΙ ΠΡΑΞΕΩΝ ΑΝΑΛΟ¬ 
ΓΙΣΜΟΥ 

Φροντίζει για κάθε είδους πολεοδομικά θέματα (τροπο¬ 
ποιήσεις σχεδίου πόλης, πράξεις αναλογισμού, προσκυ- 
ρώσεως, αποζημιώσεις κ.λπ.) και συνεργάζεται για τη 
προώθηση των διαδικασιών εφαρμογής τους. 

Συνεργάζεται με το Τοπογραφικό Τμήμα, παρέχοντας 
σ’ αυτό όλα τα σχετικά με θέματα πολεοδομικών εφαρμο¬ 
γών (τροποποιήσεις, πράξεις αναλογισμού κ.λπ.). 

2. ΤΜΗΜΑ ΑΔΕΙΩΝ 

Κάνει τον προέλεγχο του τοπογραφικού ως προς την 
ορθότητα της αποτύπωσης, (τοπογραφικά στοιχεία, ορό¬ 
σημα κ.λπ.) απόδοση εγκεκριμένου ρυμοτομικού σχεδίου. 
Συντάσσει τις τεχνικές εκθέσεις για τον καθορισμό των 
ρυμοτομικών γραμμών. Παρέχει πληροφορίες και εκδίδει 
βεβαιώσεις για τους όρους δόμησης. 

Α. ΓΡΑΦΕΙΟ ΤΟΠΟΓΡΑΦΙΚΟ 

Το γραφείο αυτό, κάνει τον προέλεγχο του τοπογραφι- 
κού ως προς την ορθότητα της αποτύπωσης, (τοπογρα- 
φικά στοιχεία, ορόσημα κ.λπ.) απόδοση εγκεκριμένου ρυ¬ 
μοτομικού σχεδίου. Συντάσσει τις τεχνικές εκθέσεις για 
τον καθορισμό των ρυμοτομικών γραμμών. Παρέχει πλη¬ 
ροφορίες και εκδίδει βεβαιώσεις για τους όρους δόμησης. 


Β. ΓΡΑΦΕΙΟ ΑΡΧΙΤΕΚΤΟΝΙΚΟ 

Το γραφείο αυτό ελέγχει τις αρχιτεκτονικές μελέτες 
που υποβάλλονται για την έκδοση οικοδομικής άδειας. 
Συγκροτεί την Επιτροπή άσκησης αρχιτεκτονικού ελέγ¬ 
χου. Μετά τον έλεγχο των φακέλλων από τα άλλα γραφεία 
κάνει και τον τελικό έλεγχο αυτού. Συντάσσει πρωτόκολλα 
αυθαιρέτων κατασκευών. 

Γ. ΓΡΑΦΕΙΟ ΣΤΑΤΙΚΟ 

Το γραφείο αυτό ελέγχει τις μελέτες που υποβάλλονται 
από στατικής και δομικής άποψης για την έκδοση οικοδο¬ 
μικής αδείας. Συντάσσει τεχνικές εκθέσεις και προτείνει 
τα μέτρα που πρέπει να ληφθούν για την ασφάλεια του κτι¬ 
ρίου. Συγκροτεί την επιτροπή για επικίνδυνα και ετοιμόρ¬ 
ροπα κτίσματα και τηρεί την διαδικασία (πρωτόκολλα και 
αποφάσεις ετοιμορρόπων) που προβλέπει η κείμενη Νο¬ 
μοθεσία. 

Δ. ΓΡΑΦΕΙΟ ΜΗΧΑΝΟΛΟΓΙΚΟ 

Το γραφείο αυτό ελέγχει τις μελέτες που υποβάλλονται 
για έκδοση οικοδομικής άδειας ως προς τα ηλεκτρομηχα- 
νολογικά καθώς και την θερμομόνωση. 

Ε. ΓΡΑΦΕΙΟ ΦΟΡΟΓΙΚΟ 

Το γραφείο αυτό ελέγχει τον φάκελλο που υποβάλλεται 
για έκδοση οικοδομικής άδειας ως προς τα φορολογικά 
στοιχεία (εισφορές - κρατήσεις) που πρέπει να καταβάλ¬ 
λονται από εκείνον που ζητά την άδεια κατά ένα μέρος 
από τον Μηχανικό. 

Ζ. ΓΡΑΦΕΙΟ ΕΠΙΚΙΝΔΥΝΩΝ ΥΓΡΑΣΙΩΝ 

Προβαίνει στον έλεγχο της στατικής επάρκειας των κτι¬ 
ρίων. Ελέγχει την ύπαρξη υγρασιών και την αιτία τους, εκ- 
δικάζει ενστάσεις και επιβάλλει τα σχετικά μέτρα. 

ΑΡΘΡΟ 14ο 

Καθήκοντα και αρμοδιότητες μπορεί να αναθέτει και ο 
Δήμαρχος με απόφασή του, μέσα στα πλαίσια των ανω¬ 
τέρω κατευθυντηρίων γραμμών και των όσων οι νόμοι ειδι¬ 
κότερα ορίζουν. 

ΑΡΘΡΟ 15ο 

Κάθε προηγούμενη διάταξη σχετικά με τον Ο.Ε.Υ. κα- 
ταργείται από την δημοσίευση του παρόντος στην Εφημε¬ 
ρίδα της Κυβερνήσεως. 

ΑΚΡΟΤΕΛΕΥΤΙΟ ΑΡΘΡΟ 
Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Κηφι¬ 
σιάς ύψους 79.000.000 δρχ. περίπου για το τρέχον οικο¬ 
νομικό έτος και 83.000.000 δρχ. περίπου για καθένα από 
επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Κηφισιάς έτους 1993. 

ύψους 129.800.000 δρχ. στον Κ.Α. 05/122.1 
ύψους 107.800.000 δρχ. στον Κ.Α. 15/111.1 
ύψους 16.000.000 δρχ. στον Κ.Α. 75/111.1 
ύψους 51.150.000 δρχ. στον Κ.Α. 45/111.1 
ύψους 7.924.042 δρχ. στον Κ.Α. 012.9 ανάλογα με 
την κατηγορία των υπαλλήλων! 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αγία Παρασκευή, 18 Μαρτίου 1993 

Ο Νομάρχης 

ΕΥΑΓΓ. ΧΑΡΑΛΑΜΠΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




